section_heading: Radnja
paragraph_text: Desmond je poslužio svojoj svrsi. Otkrije da je Abstergo tvrtka kojom upravljaju Templari, koja želi kontrolirati svijet i stvoriti red na način da ljude liše slobodne volje, dok se Asasini u modernom svijetu bore protiv toga, jer smatraju da ljudi uvijek trebaju imati mogućnost izbora. Međutim, u sadašnjosti, asasini gube rat, dok Templari pobjeđuju. Abstergo koristi lokacije s holograma da nađe više Komada Edena, jer smatraju da moraju imati sve te artefakte kako bi kontrolirali svijet i odgodili kraj svijeta 2012. Lucy Stillman, jedna od znanstvenica koja radi za Abstergo, a zapravo je krtica Asasina, poštedi Desmondu život. Zatvoren u zaključanoj sobi, Desmond otkriva (kroz "efekt krvarenja" koji proživljavaju oni koji su predugo u Animusu) da može pročitati brojne poruke koje je prethodni subjekt (subjekt 16) napisao po zidovima vlastitom krvlju, koje predviđaju kraj svijeta.